
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 965 


18 Οκτωβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσθήκη Τομέων και Τμημάτων σε Τεχνικά επαγγελ¬ 
ματικά Λύκεια (ΤΕΛ), Ειδικοτήτων οε Τεχνικές 
Επαγγελματικές Σχολές (ΤΕΣ) και Τμήμα Ειδίκευ¬ 


σης σε Ενιαίο Πολυκλαδικό Λύκειο (ΕΠΛ). 1 

Ανάθεση καθηκόντων Διευθυντή της Σιβιτανιδείου Δη¬ 
μόσιας Σχολής Τεχνών και Επαγγελμάτων. 2 


Συμπλήρωση της 21082/22.8.96 απόφασης των 
Υπουργών Οικονομικών και Γεωργίας με θέμα «Διά¬ 


θεση χρηματικού ποσού για επίδομα αυξημένης ευ¬ 
θύνης και παραγωγικότητας στους υπαλλήλους του 
Υπουργείου Γεωργίας και καθορισμός των προϋπο¬ 
θέσεων και του τρόπου καταβολής του». 3 

Αύξηση των συντάξεων του Ταμείου Επικουρικής 
Ασφάλισης Χημικών. 4 

Χαρακτηρισμός Ι.Ν. Αγ. Γερασίμου, στη Χώρα Μυκό- 
νου, ως διατηρητέου μνημείου. 5 

Χαρακτηρισμός Ι.Ν. Αγ. Γεωργίου και Αγ. Τριάδας, στη 
Χώρα Μυκόνου, ως διατηρητέου μνημείου. 6 

Χαρακτηρισμός Ι.Ν. Αγ. Παρασκευής «Κολόβα», στη 
Χώρα Μυκόνου, ως διατηρητέου μνημείου. 7 

Χαρακτηρισμός Ι.Ν. Αγ. Μονής, στη Χώρα Μυκόνου, ως 
διατηρητέου μνημείου. 8 

Σύσταση Νομικού Προσώπου Ιδιωτικού Δικαίου στη 
Νομαρχιακή Αυτοδιοίκηση Δωδεκανήσου, με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΔΩΔΕΚΑΝΗΣΟΥ» . 9 

Σύσταση αμιγούς Κοινοτικής Επιχείρησης στην Κοινό¬ 
τητα Ευκαρπίας του Νομού Θεσσαλονίκης με την 
επωνυμία: «Κέντρο Επαγγελματικής Κατάρτισης 
Κοινότητας Ευκαρπίας».10 

Ψήφιση Ο.Ε.Υ. Κοινότητας Καλαμακίου Ν. Μαγνησίας . 11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ4/615 (1) 

Προσθήκη Τομέων και Τμημάτων σε Τεχνικά επαγγελμα¬ 
τικά Λύκεια (ΤΕΛ), Ειδικοτήτων σε Τεχνικές Επαγγελ¬ 
ματικές Σχολές (ΤΕΣ) και Τμήμα Ειδίκευσης σε Ενιαίο 
Πολυκλαδικό Λύκειο (ΕΠΛ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παραγρ. 8 του Ν. 
1892/90 «Για τον εκσυγχρονισμό και την ανάπτυξη και άλ¬ 
λες διατάξεις» (ΦΕΚ 101 τ.Α'). 

2. Τη διάταξη του άρθρου 56, άρθρο 7 και 8 του Ν. 
1566/85 (ΦΕΚ 167 τ.Α') σε συνδυασμό με τη διάταξη του 
άρθρου 2 του Ν. 2043/92 (ΦΕΚ 79 τ.Α') και τη διάταξη του 
άρθρου 2 παραγρ. 1 του Ν. 1304/82 (ΦΕΚ 144 τ.Α'). 

3. Τη διάταξη του άρθρου 27 του Ν. 2081 /92 «Ρύθμιση 
θεμάτων του θεσμού επιμελητηρίων κλπ» και την αριθμ. 
550/7.10.92 εγκύκλιο της Γραμματείας του Υπουργικού 
Συμβουλίου κατ’ εφαρμογήν των οποίων βεβαιούται ότι με 
την απόφαση αυτή δεν προκαλείται δαπάνη σε βάρος του 
Κρατικού Προϋπολογισμού. 

4. Την αριθ. ΣΤ5/9/7.2.96 απόφαση «Αρμοδιότητες 
Υφυπουργού ΥΠΕΠΘ» (ΦΕΚ 121 τ.Β'). 

5. Τις προτάσεις των Διευθύνσεων Δετεροβάθμιας Εκ¬ 
παίδευσης και τις γνωμοδοτήσεις των σικείων Νομαρχια¬ 
κών Συμβουλίων, αποφασίζουμε: 

Α. προστίθενται από το σχολικό έτος 1996-97 οι εξής 
τομείς και τμήματα: 

α) στο ΤΕΛ Κρεστένων 

- Τομέας Οικονομίας και Διοίκησης με Τμήμα Υπαλλή¬ 
λων Λογιστηρίου. 

β) στο ΤΕΛ Καινούργιου 

- Τομέας Οικονομίας και Διοίκησης με Τμήμα Υπαλλή¬ 
λων Διοίκησης. 

γ) στο 1 ο ΤΕΛ Πάτρας 

στον Τομέα Κοινωνικών Υπηρεσιών τα Τμήματα: 

- Νοσηλευτικής 

- Βοηθών Βρεφοκόμων Παιδοκόμων 

στο 2ο ΤΕΛ Πάτρας 

στον Τομέα Κοινωνικών Υπηρεσιών τα Τμήματα: 

- Νοσηλευτικής 

- Βοηθών Βρεφοκόμων Παιδοκόμων 

δ) στο 2ο ΤΕΛ Αθηνών και στο ΤΕΛ Γαλατοΐου 
στον Τομέα Κοινωνικών Υπηρεσιών τα Τμήματα: 

- Νοσηλευτικής 

Β. Προστίθεται από το σχολικό έτος 1996-97 στην 1 η 
ΤΕΣ Λάρισας η ειδικότητα Εργαλειομηχανών. 

Γ Προστίθεται από το σχολικό έτος 1996-97 στο ΕΠΛ 
Ζακύνθου το Τμήμα Ειδίκευσης του κλάδου 09 Στελεχών 
Οικονομικών Υπηρεσιών. 

Η απόφαση αυτή να δημοσιευθεί στην Εψηεμρίδα της 
Κυβερνήσεως. 

Αθήνα, 10 Οκτωβρίσυ 1996 

ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

- ♦ - 

Αριθ. Δ4/588 (2) 

Ανάθεση καθηκόντων Διευθυντή της Σιβιτανιδείου Δημό¬ 
σιας Σχολής Τεχνών και Επαγγελμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) Του άρθρου 6 (παρ. 1) του από 22.6.1927 ιδρυτικού 
διατάγματος της Σιβιτανιδείου Σχολής (ΦΕΚ 137/τ.Α7 
9.7.27). 

β) Του άρθρου 5 (παρ. 3) του Ν. 708/1977 (ΦΕΚ 274/ 
τ.Α722.9.77). 

γ) Του άρθρου 111 (παρ. 12) του Ν. 1892/1990 (ΦΕΚ 
101/τ.Α/31.7.90). 

2. Την αριθμ. 194/17.9.1996 απόφαση του Διοικητικού 
Συμβουλίου της Σιβιτανιδείου Σχολής, αποφασίζουμε: 

Αναθέτουμε καθήκοντα Γενικού Διευθυντή της Σιβιτα- 
νιδείου Δημόσιας Σχολής Τεχνών και Επαγγελμάτων με 
τριετή θητεία στον Κωνσταντίνο Μπακογιάννη, μόνιμο εκ¬ 
παιδευτικό της Δευτεροβάθμιας Εκπαίδευσης του κλάδου 
ΠΕΙ 2 με βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1996 

ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. 22327 (3) 

Συμπλήρωση της 21082/22.8.96 απόφασης των Υπουρ¬ 
γών Οικονομικών και Γεωργίας με θέμα «Διάθεση χρη¬ 
ματικού ποσού για επίδομα αυξημένης ευθύνης και πα¬ 
ραγωγικότητας στους υπαλλήλους του Υπουργείου Γε¬ 
ωργίας και καθορισμός των προϋποθέσεων και του 
τρόπου καταβολής του». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα». 

β) Του Ν. 2430/96 άρθρο 8 παρ. 1 α «Καθιέρωση της 
3ης Δεκεμβρίου (ος Ημέρας Ατόμων με Ειδικές Ανάγκες 
κ.λ.π.». 


γ) Του άρθρου 40 του Ν. 849/78, όπως τροποποιήθηκε 
με το άρθρο 8 του Ν. 2129/93. 

δ) Του Ν. 2362/95 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις». 

ε) Περί Δημοσίων Επενδύσεων». 

2. Το Π.Δ. 402/88 «Περί Οργανισμού του Υπουργείου 
Γεωργίας». 

3. Την ανάγκγη έγκαιρης υλοποίησης των διαρθρωτικών 
προγραμμάτων προσανατολισμού και την αύξηση της απο- 
δοτικότητας των Υπηρεσιών του Υπουργείου Γ εωργίας. 

4. Την με αριθμ. 21082/96 απόφαση των Υπορυγών Οι¬ 
κονομικών και Γ εωργίας. 

5. Τις ΣΑΕ 081,081/2, 082, 082/2, 084/2, 086/2 και 
ΣΑΜ 081, 081/2/96. 

6. Την αριθ. 1107147/1239/0006Α74.10.96 απόφαση 
των Πρωθυπουργού και των Υπουργών Οικονομικών περί 
ανάθεσης στους Υπουργούς Οικονομικών, αποφασίζουμε: 

Συμπληρώνουμε την ανωτέρω από<ραση ως εξής: 

παρ. 15. Το ποσό που θα παρακρατηθεί από το Π.Δ.Ε. 
1996 του Υπουργείου Γ εωργίας θα βαρύνει τις παρακάτω 
ΣΑΕ και Κ.Α. Έργων με τα αντίστοιχα ποσά ήτοι: 




ΕΡΓΟ 

ΠΟΣΟ 

ΣΑΕ 

081 

9681008 

69.000.000 


081/2 

9681529 

672.000.000 


082 

9682005 

15.000.000 


082/2 

9682510 

486.480.000 


084/2 

9684515 

540.000.000 


086/2 

9686541 

240.000.000 

ΣΑΜ 

081 

9681725 

19.500.000 


081/2 

9681716 

63.600.000 



ΣΥΝΟΛΟ 

2.105.580.000 


παρ. 16. Το ανωτέρω ποσό θα μεταφέρεται από υπό¬ 
λογο της Κεντρικής Υπηρεσίας που θα ορισθεί για τα πα¬ 
ραπάνω έργα με επιταγή Τραπέζης Ελλάδος που θα εκδί- 
δεται στο όνομα της ΑΤΕ (κεντρικό) σε πίστωση του λογ/ 
σμού 01703002288-94, που τηρείται σ’ αυτήν. 

παρ. 17. Δικαιολογητικά απόδοσης της πιο πάνω δαπά¬ 
νης ορίζουμε: α) την 21082/96 απόφαση των Υπουργών 
Οικονομικών και Γεωργίας και β) το αποδεικτικό κατάθε¬ 
σης του ποσού στην ΑΤΕ και στον εν λόγω λογ/σμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Οκτωβρίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΣΤ. ΤΖΟΥΜΑΚΑΣ 

-*- 

Αριθ. 114/1500 (4) 

Αύξηση των συντάξεων του Ταμείου Επικουρικής Ασφάλι¬ 
σης Χημικών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α' 165). 

2. Τις διατάξεις του αήθρου 23 παρ. 1 περιπτ. στ’, 24 
παρ. 1 και 2 περιπτ. γ’, 26 παρ. 1 και 27 παρ. 1 περιπτ. δ' 
του Ν. 1558/85 (Α’ 137) καθώς και τις διατάξεις του Π. Δ/ 
τος 372/95 (Α’ 201). 

3. Τις διατάξεις του άρθρου 29Α του Ν. 1558/85 (Α’ 

137) όπως προσετέθηκαν με τις διατάξεις του άρθρου 27 
του Ν. 2081/92 (Α’ 154). 

4. Τις διατάξεις του άρθρου 7 του Ν. 1275/82 (Α' 100). 

5. Την αριθ. 80078/4.10.1996 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β’ 924). 

6. Τις αριθ. 2138/13.1.96 και 2152/19.3.96 αποφά¬ 
σεις της Επιτροπής Τιμών και Εισοδημάτων. 

7. Την από 27.9.96 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυτής 
προκαλείται δαπάνη σε βαήος του προϋπολογισμού του 
Ταμείου ύψους 70 εκατομ. δρχ. περίπου για το τρέχον οι¬ 
κονομικό έτος, για την οποία έχει εγγράφει πίστωση στο 
ΚΑΕ 0621. 

9. Το γεγονός ότι η ανώτατη καταβαλλόμενη μηνιαία σύ¬ 
νταξη δεν υπερβαίνει τις 100.000 δρχ. 

10. Τη γνώμη τσυ Δ.Σ. του Ταμείου Επικουρικής Ασφά¬ 
λισης Χημικών που διατυπώθηκε στην αριθ. 2689/11.9.96 
συνεδρίαση αυτού, αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Χημικών, μηνιαίες συντάξεις, όπως αυτές 
έχουν διαμορφωθεί την 31.12.95, αυξάνονται ως ακολού¬ 
θως: 

α. Κατά ποσοστό 2,1% επί του ποσού αυτών όπως έχει 
διαμορφωθεί την 31 η Δεκεμβρίου 1995, για διορθωτικό 
ποσό. 

β. Κατά ποσοστό 3,5% από 1.1.1996 επί του ποσού αυ¬ 
τών όπως θα διαμορφθεί μετά την αύξηση της προηγού¬ 
μενης περίπτωσης. 

γ. Κατά ποσοστό 3,5% από 1.7.1996 επί του ποσού αυ¬ 
τών όπως θα έχει διαμορφωθεί μετά της προηγούμενης 
περίπτωσης. 

2. Η πιο πάνω αύξηση δεν συμπεριλαμβάνει τις συντά¬ 
ξεις των συνταξιούχων που συνταξιοδοτήθηκαν από 
1.2.1996 και εφεξής. 

Η απόφαση αυτή να δημοσιευθεί στην Εφηεμρίδα της 
Κυβερνήσεοος. 

Αθήνα, 10 Οκτωβρίου 1996 

ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. ΥΠΠΟ/ΑΡΧ/Β1/Φ27/47295/1286 (5) 

Χαρακτηρισμός Ι.Ν. Αγ. Γερασίμου, στη Χώρα Μυκόνου, 
ως διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.192) «Μεταβίβαση 
αρμσδιοτήτων Υπουργού...». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθ. 
17/10.6.96 Πράξη του, αποφασίζουμε: 

Χαρακτηρίζουμε ως ιστορικό διατηρητέο Μνημείο τον 
Ι.Ν. Αγ. Γερασίμου στη Χώρα Μυκόνου. 

Πρόκειται για μονόχωρο, καμαροσκέπαστο ναό, χωρίς 
αψίδα Ιερού. Βαθμιδωτή διάρθρωση της προσόψεως 


πάνω από τη Β. είσοδο καταλήγει σε μονότοξο κωδωνοα- 
στάσιο. Στο Υπέρθυρο χρονολογία 1743. Τέμπλο επιχρυ¬ 
σωμένο με ξυλόγλυπτα στοιχεία. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1996 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ27/47296/1287 (6) 

Χαρακτηρισμός Ι.Ν. Αγ. Γεωργίου και Αγ. Τριάδας, στη 
Χώρα Μυκόνου, ως διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.192) -Μεταβίβαση 
αρμοδιοτήτων Υπουργού...». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθ. 
17/10.6.96 Πράξη του, αποφασίζουμε: 

Χαρακτηρίζουμε ως ιστορικό διατηρητέο Μνημείο τον 
Ι.Ν. Αγ. Γεωργίου και Αγ. Τριάδας στη Χώρα Μυκόνου, πε¬ 
ριοχή 3 Πηγάδια. 

Πρόκειται για δισυπόστατο ναό, στον οποίο τα δύο 
κλιτή, καμαροσκέπαστο και επιπεδόστεγο αντίστοιχα, 
επικοινωνούν με τοξοστοιχία δύο τόξων. Το τέμπλο του Ν. 
κλιτούς έχει ζωγραφιστά και ξυλόγλυπτα στοιχεία. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεΐΰς. 

Αθήνα, 23 Σεπτεμβρίου 1996 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ27/47297/1288 (7) 

Χαρακτηρισμός Ι.Ν. Αγ. Παρασκευής «Κολόβα», στη Χώρα 
Μυκόνου, ως διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.192) «Μεταβίβαση 
αρμοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθ. 
17/10.6.96 Πράξη του, αποφασίζουμε: 

Χαρακτηρίζουμε ως ιστορικό διατηρητέο Μνημείο τον 
Ι.Ν. Αγ. Παρασκευής στη Χώρα Μυκόνου (περιοχή Αλευ- 
κάντρα, κοντά στη Μητρόπολη). 

Πρόκειται για ναό μονόχωρο, καμαροσκέπαστο, με βαθ- 

μιδωτή διάρθρωση της προσόψεως που καταλήγει σε μο- 
νότοξο κωδωνοστάσιο. 

Το υπέρυθρο της εισόδου φέρει χρονολογία 1761. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1996 

Με εντολή Υπουργού 
Ο Προϊστάμενος τής Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ27/47298/1289 (8) 

Χαρακτηρισμός Ι.Ν. Αγ. Μονής, στη Χώρα Μυκόνου, ως 

διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.192) «Μεταβίβαση 
αρμοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθ. 
17/10.6.96 Πράξη του, αποφασίζουμε: 

Χαρακτηρίζουμε ως ιστορικό διατηρητέο Μνημείο τον 
Ι.Ν. Αγ. Μονής στη Χώρα Μυκόνου. 

Πρόκειται για ναό μονόχωρο, σταυροειδή με τρούλλο, 
με εγγεγραμμένη την κόγχη του Ιερού στο πάχος του τοί¬ 
χου. Το χρυσόγλυπτο τέμπλο του 1742 προέρχεται από 
παλαιό ομώνυμο ναό. 

Από τις διατάξεις της απόφασης αυτής δεν πρσκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήοεως. 

Αθήνα, 23 Σεπτεμβρίου 1996 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. 55/96 (9) 

Σύσταση Νομικού Προσώπου Ιδιωτικού Δικαίου στη Νο¬ 
μαρχιακή Αυτοδιοίκηση Δωδεκανήοου, με την επωνυ¬ 
μία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΔΩ¬ 
ΔΕΚΑΝΗΣΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΩΔΕΚΑΝΗΣΟΥ 

Έχοντας υπόψη τις διατάξεις του άρθρου 21 παρ. 1 
και 3 του Ν. 2218/94 και το γεγονός ότι από τις διατάξεις 
αυτής της απόφασης δεν προκαλείται δαπάνη σε βάρσς 
του προϋπολογισμού του Νομικού Προσώπου, απεφάσισε 
την σύσταση Νομικού Προσώπου Ιδιωτικού Δικαίου με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΔΩΔΕΚΑΝΗΣΟΥ» με έδρα τη Ρόδο και το καταστατικό 
του οποίου έχει ως εξής: 

ΚΑΤΑΣΤΑΤΙΚΟ 
Αρθρο 1 

Μορφή - Επωνυμία - Έδρα 

Ιδρύεται Νομικό Πρόσωπο Ιδιωτικού Δικαίου με την 


επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΔΩΔΕΚΑΝΗΣΟΥ» και συντομογραφικά Ο.Π.Α.Δ. 

Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

Ο Οργανισμός Πολιτιστικής Ανάπτυξης Δωδεκανήοου 
έχει έδρα του την πόλη της Ρ^ου του Νομού Δωδεκανή¬ 
οου. 

Άρθρο 2 
Σκοποί - Μέσα 

Σκοποί του Οργανισμού Πολιτιστικής Ανάπτυξης Δωδε- 
κανήσου είναι: 

α. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του δωδεκανησιακού χώ¬ 
ρου. 

β. Η συγκριτική μελέτη των ιδιαίτερων πολιτισμικών 
στοιχείων της περιοχής σε σχέση με την υπόλοιπη Χώρα 
και τη Μεσόγειο. 

γ. Η ανάδειξη της Δωδεκανήοου σε πολιτισμικό Κέντρο 
στο χώρο του Αιγαίου. 

δ. Η ενεργοποίηση και αξιοποίηση του υπάρχοντος αν¬ 
θρώπινου δυναμικού. 

ε. Η ανάδειξη και προβολή λαογραφικών και άλλων μου¬ 
σικών, εικαστικών δωδεκανησιακών δημιουργιών. 

στ. Ο καταρτισμός και ο συντονισμός κοινών προγραμ¬ 
μάτων δράσεων σε δωδεκανησιακό επίπεδο με τη συμμε¬ 
τοχή όλων των φορέων που εμπλέκονται στην πολιτιστική 
δημιουργία. 

ζ. Η καταγραφή των υφισταμένων υποδομών, η προώ¬ 
θηση έργων βελτίούσης και ανάπτυξής τους, για την παρα¬ 
γωγή και προβολή πολιτιστικών δραστηριοτήτων. 

η. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής στο δω- 
δεκανησιακό χώρο, με ιδιαίτερη έμφαση σε θέματα περι¬ 
βάλλοντος ως βάση της φυσικής και πολιτιστικής κληρο¬ 
νομιάς της Δωδεκανήοου και του Αιγαίου. 

Μέσα για την επίτευξη των παραπάνω σκοπών είναι: 

- Η διοργάνωση εκδηλώσεων και συναντήσεων επί πά- 
σης φύσεως θεμάτων πολιτιστικού περιεχομένου που 
αφορούν ή ενδιαφέρουν τα νησιά της Δωδεκανήοου. 

- Η συνεργασία με άλλους πολιτιστικούς Οργανισμούς 
στο χώρο της πρωτοβάθμιας Τοπικής Αυτοδιοίκησης Δω- 
δεκανήσου, χωρίς να τους υποκαθιστά στις δραστηριότη- 
τές τους, αλλά και με αντίστοιχους Οργανισμούς στο χώρο 
του Αιγαίου, για δραστηριότητες που προάγουν κοινούς 
σκοπούς της περιοχής μας αλλά και ευρύτερα του χώρου 
του Αιγαίου. 

- Η ίδρυση και λειτουργία παραρτημάτων του Οργανι¬ 
σμού Πολιτιστικής Ανάπτυξης Δωδεκανήοου σε κάθε 
επαρχείο καθώς και πολιτιστικών πυρήνων σε κάθε νησί 
της Δωδεκανήοου, που δε διαθέτει ανάλογη υποδομή, 
προσαρμοσμένων στις ανάγκες και ιδιαιτερότητες κάθε 
χώρου, όπως π.χ. δημιουργία δανειστικών βιβλιοθηκών. 
Κέντρων Νεότητας, Λεσχών και άλλων παρομοίων Ιδρυμά¬ 
των. 

- Εκδόσεις 

- Οποιοδήποτε άλλο μέσο που προωθεί τους σκοπούς 
του Οργανισμού Πολιτιστικής Ανάπτυξης Δωδεκανήοου. 

Άρθρο 3 

Όργανα Διοίκησης - Διοικητικό Συμβούλιο 

Ο Οργανισμός Πολιτιστικής Ανάπτυξης Δωδεκανήοου 
διοικείται από Διοικητικό Συμβούλιο (Δ.Σ.) αντιπροσώπου- 

τικό ίου νομού Δωδεκανήσου, το οποίο απαρτίζεται από 
δεκαπέντε (15) μέλη, με ανάλογη κοινωνική και πολιτι¬ 
στική δράση, ή ειδικές γνώσεις σχετικές με τους σκοπούς 
του Νομικού Προσώπου. 

Η θητεία των μελών του Δ.Σ. είναι τετραετής, όση και η 
διάρκεια του Νομαρχιακού Συμβουλίου. Για την πρώτη και 
μεταβατική περίοδο η θητεία θα είναι ισόχρονη με το υπό¬ 
λοιπο της θητείας του Νομαρχιακού Συμβουλίου περιόδου 
1995-98. 

Τα μέλη του Δ.Σ. ορίζονται με απόφαση του Νομαρχια¬ 
κού Συμβουλίου Δωδεκανήσου, μετά από εισήγηση του 
Νομάρχη. 

Τα μέλη του Δ.Σ. προσφέρουν τις υπηρεσίες τους χωρίς 
αποζημίωση. Δικαιούνται όμως οδοιπορικών ή άλλων εξό¬ 
δων για δαπάνες που πραγματοποίησαν για εκτέλεση 
υπηρεσίας μετά από εντολή του Δ.Σ. 

Το Δ.Σ. αποφασίζει για κάθε θέμα αναγόμενο στην εκ¬ 
πλήρωση των σκοπών του Οργανισμού Πολιτιστικής Ανά¬ 
πτυξης Δωδεκανήσου. 

- Ορίζει την Εκτελεστική Επιτροπή (Ε.Ε.). 

- Διορίζει το Διευθυντή μετά από εισήγηση της Ε.Ε. 

- Καταρτίζει ετήσιο πρόγραμμα δραστηριοτήτων. 

- Εγκρίνει τον ετήσιο προϋπολογισμό και τσν απολσγι- 
σμό που εκπονεί η Εκτελεστική Επιτροπή. 

- Συντάσσει τον Εσωτερικό Κανονισμό. 

- Επίσης το Δ.Σ. μπορεί να συγκροτεί Επιτροπές, μόνι¬ 
μες ή αά Ιίοο και να συντάσσει κατάλσγσ φορέων, συνερ¬ 
γατών και χορηγών οι οποίοι θα συμβάλλουν στην προώ¬ 
θηση των σκοπών του Πολιτιστικού Οργανισμού. 

Το Δ.Σ. συνέρχεται σε τακτική συνεδρίαση τουλάχιστον 
μία φορά ανά δίμηνο. 

Το Δ.Σ. βρίσκεται σε απαρτία εφόσον είναι παρόντα τα 
μισά συν ένα από τα μέλη ταυ. Σε περίπτωση έλλειψης 
απαρτίας, η συνεδρίαση επαναλαμβάνεται εντός δύσ ημε¬ 
ρών και θεωρείται σε απαρτία ανεξαρτήτως ταυ αριθού 
των παρόντων μελών και πάντως όχι κάτω του ενός τρίτου 
αυτών. 

Οι αποφάσεις τσυ Δ.Σ. λαμβάνονται κατά πλεισψηφία 
των παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου. 

Σε κάθε συνεδρίαση του Δ.Σ. τηρούνται πρακτικά με ευ¬ 
θύνη του Διευθυντή και του Γραμματέα της Ε.Ε. 
ΠΡΟΕΔΡΟΣ 

α. Πρόεδρος του Οργανισμού Πολιτιστικής Ανάπτυξης 
Δωδεκανήσου είναι ο εκάστοτε Νομάρχης Δωδεκανήσου, 
ή άλλο μέλος του Νομαρχιακού Συμβουλίου που ορίζεται 
με απόφασή τσυ. 

β. Ο Πρόεδρος συντάσσει την Ημερήσια Διάταξη, συνε- 
πικουρούμενος από το Διευθυντή, συγκαλεί το Δ.Σ. σε συ¬ 
νεδρίαση και διευθύνει τις συζητήσεις τσυ. 

γ. Εκπροσωπεί τον Οργανισμό ενώπιον κάθε Αρχής, των 
Δικαστηρίων και κάθε προσώπου Νομικού ή Ιδιωτικού. 

δ. Εντέλλεται την πληρωμή κάθε δαπάνης που περιέχε- 
ται στον εγκεκριμένο προϋπολογισμό ή πσυ αποφασί- 
στηκε από το Δ.Σ. ή την Ε.Ε. Με απόφασή του μπορεί να 
μεταβιβάζει μέρος των αρμοδιοτήτων του στο Διευθυντή 
του Νομικού Προσώπου και οποτεδήποτε να τις ανακαλεί. 

ε. Εκτελεί τις αποφάσεις του Δ.Σ. 

ΑΝΤΙΠΡΟΕΔΡΟΣ 

Ο Αντιπρόεδρος είναι μέλος του Δ.Σ. του Οργανισμού 
Πολιτιστικής Ανάπτυξης Δωδεκανήσου και ορίζεται στη 
θέση του από το Δ.Σ. 

Αναπληρώνει τον Πρόεδρο, όταν αυτός κωλύεται ή 
απουσιάζει. 


Σε περίπτωση δικής του απουσίας ή κωλύματος ανα¬ 
πληρώνεται από τον αρχαιότερο των μελών του Δ.Σ.. 
Εκτελεστική Επιτροπή 

Με απόφαση του Διοικητικού Συμβουλίου του Οργανι¬ 
σμού Πολιτιστικής Ανάπτυξης Δωδεκανήσου ορίζεται 
Εκτελεστική Επιτροπή (Ε.Ε.) και γραμματέας της από τα 
μέλη του Δ.Σ. 

Η Εκτελεστική Επιτροπή, είναι κατ' ανώτατο όριο Τρε¬ 
λής. 

Η Ε.Ε. είναι αρμόδια και υπεύθυνη για: 

α. Την προώθηση και υλοποίηση των αποφάσεων του 
Δ.Σ. 

β. Την κατάρτιση του προϋπολογισμού και του απολογι¬ 
σμού των πεπραγμένων του Νομικού Προσώπου τους 
οποίους, στην αρχή και στο τέλος εκάστου έτους αντί¬ 
στοιχα, υποβάλλει για έγκριση στσ Δ.Σ. 

γ. Τη μέριμνα για την πιστή εκτέλεση του προϋπολογι¬ 
σμού και για κάθε θέμα της διοικητικής και οικονομικής 
λειτουργίας του Πολιτιστικού Οργανισμού, (πρόσληψη, 
προαγωγή, πειθαρχική δικαιοδοσία, απόλυση προσωπικού 
κλπ.). 

δ. Τη λήψη πρωτοβουλιών και την εκδήλωση ενεργειών 
σε περιπτώσεις θεμάτων για τα οποία δεν είχε μεν ληφθεί 
ειδική απόφαση από τσ Δ.Σ., σχετίζονται όμως, οπωσδή¬ 
ποτε, με την υλοποίηση των σκοπών του Πολιτιστικού Ορ¬ 
γανισμού. 

Σε κάθε όμως περίπτίοση οι ενέργειες αυτές θα λαμβά- 
νονται με πλειοψηφία των 2/3 των μελών της Ε.Ε. και θα 
τίθενται υπό την έγκριση του Δ.Σ. στην αμέσως επόμενη 
συνεδρίασή του. 

Ο Γραμματέας και τα μέλη της Ε.Ε. διορίζονται από το 
Δ.Σ. μετά από εισήγηση τσυ Προέδρου του για τετραετή 
θητεία η οποία μπορεί να ανανεωθεί. 

Η Ε.Ε. συνέρχεται σε τακτική συνεδρίαση τσυλάχιστον 
μία φορά ανά μήνα και έκτακτα όσες φορές κριθεί ανα¬ 
γκαίο. 

Άρθρο 4 
Διευθυντής 

Με απόφαση του Δ.Σ. του Οργανισμού Πολιτιστικής 
Ανάπτυξης προσλαμβάνεται Διευθυντής του Νομικού 
Προσώπου, με ειδικά προσόντα και εμπειρίες στο αντικεί¬ 
μενο, μετά από προκήρυξη εκδήλωσης ενδιαφέροντος και 
με εισήγηση του Δ.Σ. το οποίο καθορίζει τα προσόντα, τις 
διαδικασίες πρόσληψης και τις αποδοχές του. 

Η διάρκεια της θητείας του Διευθυντή είναι διετής και 
μπορεί να ανανεωθεί. 

Ο Διευθυντής ασχολείται αποκλειστικά με τη διοίκηση 
και τη λειτουργία του Οργανισμού. Έχει επίσης την ευ¬ 
θύνη της λειτουργίας, της διοίκησης και του ελέγχου του 
προσωπικού και όλων των παραρτημάτων και υπηρεσιών 
του Νομικού Προσώπου, όποας τις ορίζουν οι κείμενες δια¬ 
τάξεις και οι κανονισμοί τους οποίους θεσπίζει τσ Δ.Σ. και 
η Ε.Ε. 

Αποτελεί το εκτελεστικό όργανο του Δ.Σ. και της Ε.Ε. 
για όλα τα ζητήματα που αφορούν τον Οργασνισμό και ει- 
σηγείται στην Ε.Ε. σχετικά με το διορισμό, την προαγωγή, 
την πειθαρχική εξουσία και την απόλυση του προσωπι¬ 
κού. 

Ο Διευθυντής μετέχει, χωρίς ψήφο, ως εισηγητής στις 
συνεδριάσεις τσυ Διοικητικού Συμβουλίου και της Εκτελε¬ 
στικής Επιτροπής. 

Τηρεί τα πρακτικά των συνεδριάσεων υπό την επσπτεία 

του Γραμματέα της Ε.Ε. και την αλληλογραφία του Πολιτι¬ 
στικού Οργανισμού. 

Στη θέση του Διευθυντή δύναται να διορίζεται με από¬ 
σπαση, εφόσον διαθέτει τα απαιτούμενα προσόντα, λει¬ 
τουργός η υπάλληλος Δημόσιας Υπηρεσίας ή της Δευτε¬ 
ροβάθμιας και Πρωτοβάθμιας Αυτοδιοίκησης ή Δημοσίου 
Οργανισμού με απόφαση του Νομάρχη Δωδεκανήσου ή 
κατά περίπτωση του αρμόδιου Υπουργού. 

Στον αποσπασθέντα Διευθυντή καταβάλλεται επίδομα 
παραστάσεως, πλέον των τακτικών ή εκτάκτων νομίμων 
αποδοχών του, με απόφαση του Νομάρχη ή του αρμόδιου 
Υπουργού. 

Ο Διευθυντής δικαιούται οδοιπορικών ή άλλων εξόδων 
για δαπάνες που πραγματοποίησε για εκτέλεση συγκεκρι¬ 
μένης υπηρεσίας μετά από εντολή της Εκτελεστικής Επι¬ 
τροπής. 

Η σχετική δαπάνη για έξοδα και οδοιπορικά βαρύνει τον 
προϋπολογισμό του Πολιτιστικού Οργανισμού. 

Αρθρο 5 
Πόροι 

Οι πόροι και τα περιουσιακά στοιχεία του Οργανισμού 
Πολιτιστικής Ανάπτυξης Δωδεκανήσου συνιστανται: 

- Σε θεσμοθετημένους πόρους από τη Νομαρχιακή Αυ¬ 
τοδιοίκηση και ετήσιες επιχορηγήσεις εκ μέρους του Ελ¬ 
ληνικού Δημοσίου. 

- Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου κρατικού και Διεθνούς Οργανισμού. 

- Στις χορηγίες για συγκεκριμένες δραστηριότητες από 
δημόσιους ή ιδιωτικούς φορείς. 

- Στις δωρεές, κληροδοσίες και κληρονομιές και τα εξ 
αυτών εισοδήματα. 

- Στα έσοδα από παροχές υπηρεσιών από τον Οργανι¬ 
σμό. 

- Στους τόκους από τις καταθέσεις του σε Τράπεζες ή 
άλλους πιστωτικούς οργανισμούς. 

- Σε οποιοδήποτε άλλο έσοδο μπορεί να προκύψει από 
τις δραστηριότητές του. 

Αρθρο 6 

Διαχειριστικός Έλεγχος 

Ο κατασταλτικός διαχειριστικός έλεγχος του Οργανι¬ 
σμού Πολιτιστικής Ανάπτυξης διενεργείται από τριμελή 
Επιτροπή που διορίζεται με απόφαση του Νομάρχη Δωδε¬ 
κανήσου. 

Αρθρο 7 

Κανονισμός Εσωτερικής Λειτουργίας 

Με Προεδρικό Διάταγμα εκδίδεται ο Κανονισμός Εσω¬ 
τερικής Λειτουργίας του Νομικού Προσώπου ο οποίος κα¬ 
θορίζει την οργάνωση και λειτουργία του, τους υπηρεσια¬ 
κούς τομείς, τις θέσεις, τους όρους πρόσληψης προσωπι- 
κσύ, τα τυπικά και ουσιαστικά προσόντα τους καθώς και 
την εν γένει υπηρεσιακή κατάσταση του προσωπικού του 
Οργανισμού. 

Για τη μεταβατική περίοδο μέχρι την έκδοση του σχετι¬ 
κού κανονισμού, το Διοικητικό Συμβούλιο μπορεί να προ- 
βλέψει γραμματειακή υποστήριξη με πρόσληψη ή από¬ 
σπαση από άλλες υπηρεσίες 1 -2 υπαλλήλων προκειμένου 


να υποβοηθηθεί το διοικητικό και οικονομικό έργο του Νο¬ 
μικού Προσώπου. 

Αρθρο 8 
Σφραγίδα 

Ο Πολιτιστικός Οργανισμός Δωδεκανήσου διαθέτει 
σφραγίδα που γράφει κυκλικά «ΟΡΓΑΝΙΣΜΟΣ ΠΟΛΙΤΙ¬ 
ΣΤΙΚΗΣ ΑΝΑΠΤΥΞΗΣ ΔΩΔΕΚΑΝΗΣΟΥ» και στη μέση (εν¬ 
δεικτικά) τον ιβίσκο. 

Μετά από διαλογική συζήτηση το Νομαρχιακό Συμβού¬ 
λιο, ομόφωνα απεφάσισε: 

Την ίδρυση Νομικού Προσώπου σύμφωνα με τις διατά¬ 
ξεις του άρθρου 21 Ν. 2218/94 με την επωνυμία «Οργανι¬ 
σμός Πολιτιστικής Ανάπτυξης Δωδεκανήσου» με έδρα τη 
Ρόδο και εγκρίνει το παραπάνω καταστατικό αυτού. Εξου¬ 
σιοδοτεί την Επιτροπή Παιδείας να διορίσει το πρώτο Διοι¬ 
κητικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 31 ΜαΓου 1996 

Ο Πρόεδρος του Νομαρχιακού Συμβουλίου 
ΦΩΤΗΣ ΚΩΣΤΟΠΟΥΛΟΣ 

-♦- 

( 10 ) 

Σύσταοη αμιγούς Κοινοτικής Επιχείρησης στην Κοινότητα 
Ευκαρπίας του Νομού Θεσσαλονίκης με την επωνυμία: 
«Κέντρο Επαγγελματικής Κατάρτισης Κοινότητας Ευ¬ 
καρπίας». 

Ο Δ/ΝΤΗΣ ΠΕΡΙΦ. ΔΙΟΙΚΗΣΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: α) Της παραγρ. 3 του άρθρου 277 του 
Δημοτικού και Κοινοτικού Κώδικα (Π.Δ. 410/1995) και β) 
Του άρθρου 27 του Ν. 2081/1985 με το οποίο προστίθε¬ 
ται το άρθρο 29Α στο Ν. 1558/1985 - Κυβέρνηση και Κυ¬ 
βερνητικά Όργανα». 

2. Την απόφαση του Υπουργού Εσωτερικών 25027/ 
1984 (ΦΕΚ 244 τ.Β) «Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213 του Ν. 1065/1980». 

3. Την 103/1996 απόφαση του κοινοτικού συμβουλίου 
Ευκαρπίας. 

4. Τη σχετική για τη σύσταση της ανωτέρω επιχείρησης 
οικσνομοτεχνική μελέτη, αποφασίζουμε: 

Συστήνουμε στην Κοινότητα Ευκαρπίας του Νομού 
Θεσσαλονίκης αμιγή Κοινοτική Επιχείρηση με την επωνυ¬ 
μία: «Κέντρο Επαγγελματικής Κατάρτισης Κοινότητας Ευ¬ 
καρπίας» ως ίδιο νομικό πρόσωπο ιδιωτικού δικαίου, το 
οποίο διέπεται από τις σχετικές διατάξεις του Δημοτικού 
και Κοινοτικού Κώδικα. 

Σκοπός της επιχείρησης: Αποκλειστικός σκοπός εί¬ 
ναι: 

- Η υλοποίηση προγραμμάτων άτυπης συνεχιζόμενης 
επαγγελματικής κατάρτισης με δυνατότητα άσκησης και 
συναφών προς το αντικείμενο αυτό δραστηριοτήτων 
(έρευνες, μελέτες, ημερίδες, συνέδρια, εκπαιδευτικά 
βοηθήματα για τους καταρτιζόμενούς της, συμμετοχή σε 
ολοκληρωμένα προγράμματα άλλων κοινοτικών πρωτο¬ 
βουλιών που χρηματοδοτούνται και από άλλα διαρθρωτικά 
ταμεία). 

- Οργάνωση ειδικού Τμήματος Σχεδιασμού και Εφαρ¬ 
μογής Προγραμμάττων Επαγγελματικής Κατάρτισης για 

τις ομάδες του στόχου του Ε.Π. (καταπολέμηση του απο¬ 
κλεισμού από την αγορά εργασίας). 

Γία την επίτευξη του σκοπού της, η επιχείρησης μπορεί 
να συμμετέχει, ύστερα από απόφαση του διοικητικού συμ¬ 
βουλίου σε κοινοπραξίες ή σε άλλες επιχειρήσεις, όπίος 
συνεταιρισμούς, ανώνυμες εταιρείες και εταιρείες μικτής 
οικονομίας, που έχουν τον ίδιο σκοπό μ’ αυτήν. 

Η επιχείρηοη’διοικείται από δμελές διοικητικό συμβού¬ 
λιο, που τα μέλη του ορίζονται μαζί με τους αναπληρωτές 
από το δημοτικό συμβούλιο δηλ. 

- Δύο (2) είναι αιρετοί εκπρόσωποι του Κοινοτικού Συμ¬ 
βουλίου. 

- Ένας (1) εκπρόσωπος του Συλλόγου Γονέων και Κη¬ 
δεμόνων του Δημ. Σχολείου Ευκαρπίας. 

- Δύο (2) δημότες ή κάτοικοι της Κοινότητας που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότε¬ 
ρους από είκοσι εργαζόμενους. 

Η διάρκεια της επιχείρησης είναι είκοσι (20) χρόνια από 
τη δημοσίευση της απόφαση αυτής στην Εφημερίδα της 
Κυβερνήσεως. 

Έδρα της επιχείρησης είναι η Κοινότητα Ευκαρπίας του 
νομού Θεσσαλονίκης. 

Το κεφάλαιο που διαθέτει η Κοινότητα Ευκαρπίας 
ανέρχεται στο ύψος των 5.500.000 δηλ.: 

Μετρητά: 5.500.000 δρχ. 

Πόροι της επιχείρησης: Είναι τα έσοδα από την άσκηση 
της δραστηριότητάς της, οι πρόσοδοι από την περιουσία 
της, τα δάνεια, οι κληρονομιές, οι ειοφορές και λοιπές επι¬ 
χορηγήσεις. 

Η επιχείρηση διαλύεται: α) με απόφαση του Κοινοτικού 
Συμβουλίου, με απόλυτη πλειοψηφία των μελών του, β) 
όταν λήξει χωρίς να παραταθεί η διάρκειά της και γ) σε πε¬ 
ρίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το κοινοτικό 
συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της επιχεί¬ 
ρησης. Το υπόλοιπο περιέρχεται στην Κοινότητα Ευκαρ¬ 
πίας. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Ευ¬ 
καρπίας για το τρέχον έτος, ύψους 5.500.(Χ)0 δρχ. Για τη 
δαπάνη αυτή έχει εγγράφει ισόποση πίστωση στο Κ.Α. 
211.9γ. 

Η απόφαση αυτή να δημοσιευθεί στην Εφημερίδα της 
Κυβερνήσε(ι)ς. 

Θεσσαλονίκη, 10 Οκτωβρίου 1996 
Με εντολή Γεν. Γραμ. Περιφ. Κεν. Μακεδονίας 
Ο Διευθυντής Δασών 
ΣΤ. ΠΑΠΑΔΟΠΟΥΛΟΣ 


Αριθ. 15611 (11) 

Ψήφιση Ο.Ε.Υ. Κοινότητας Καλαμακίου Ν. Μαγνησίας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 12 Ν. 1181/81, όπως αντι- 
καταστάθηκε με το άρθρο 8 παρ. 5 Ν. 2307/95. 

2. Τις διατάξεις των άρθρων 34-39 Ν. 2190/94 και του 
Π.Δ. 37α/1987 όπως συμπληρώθηκε με τις όμοιες του 
Π.Δ. 22/1990. 

3. Την 25/1996 απόφαση του Κ.Σ. Κοινότητας Καλαμα¬ 
κίου με την οποία ψηφίζεται ο Οργανισμός Εσωτ. Υπηρε¬ 
σίας της Κοινότητας. 

4. Το 7/1996 Πρακτικό του Υπηρεσιακού Συμβουλίου 
ΟΤΑ Ν. Μαγνησίας με το οποίο, παρέχεται η σύμφωνη 
γνώμη για την έγκριση του παραπάνω Ο.Ε.Υ., αποφασί¬ 
ζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας Κοινότητας Καλαμακίου, ο οποίος έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΚΑΛΑΜΑΚΙΟΥ 

Άρθρο Ιο 

ΟΡΓΑΝΩΣΗ 

Η Υπηρεσία της Κοινότητας οργανώνεται ως εξής: 

Γ ραμματεία 

Η γραμματεία περιλαμβάνει τις παρακάτω θέσεις: 

Άρθρο 2ο 

Διάρθρωση - Διαβάθμιση θέσεων 

Οι θέσεις του τακτικού προσωπικού της Κοινότητας κα¬ 
θορίζονται κατά Κλάδους, βαθμούς και ειδικότητες. 

Α' ΜΟΝΙΜΟ ΠΡΟΣΩΠΙΚΟ 

Κατηγορία ΔΕ 

Κλάδος ΔΕΙ Διοικητικού 

Μία (1) θέση υπαλλήλου με βαθμούς Δ-Α. 

Άρθρο 3ο 

Προσόντα διορισμού - καθήκοντα 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές της υπηρεσιακής κατάστασης, το 
προβάδισμα, τις ποινές, τη λύση της υπαλληλικής σχέσης, 
την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται 
από τον Οργανισμό ρυθμίζονται από τις διατάξεις του Ν. 
1188/81 και των διαταγμάτων που εκδίδονται σε εκτέ¬ 
λεση του νόμου αυτού. 

Άρθρο 4ο 

Αρμοδιότητες και αντικείμενο της 
διοικητικής υπηρεσίας 

Στην αρμοδιότητα της διοικητικής υπηρεσίας ανήκουν 
(ενδεικτικά απαριθμούνται): 

α. Η μέριμνα για την τήρηση του βιβλίου των επίπλων και 
σκευών και η διαφύλαξη αυτού. 

β. Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας, των φακέλλων 
του αρχείου και της σφραγίδάς της Κοινότητας. 

γ. Η παραλαβή, η αποσφράγιση ο χαρακτηρισμός, η 
πρωτοκόλληση, η αρχειοθέτηση όλης της αλληλογραφίας 
της Κοινότητας, πλην της απόρρητης, αφού προηγουμέ- 

νως τεθεί υπόψη του προέδρου χωρίς καθυστέρηση και 
γίνουν οι δέουσες ενέργειες. 

δ. Η τήρηοη των πρακτικών των κοινοτικών συνεδριά¬ 
σεων, η καταχώρησή του στο βιβλίο πρακτικών, η μέριμνα 
για την υπογραφή του και η έκδοση αντιγράφων. 

ε. Η κατάρτιση με τον Πρόεδρο σχεδίου προϋπολογι¬ 
σμού της Κοινότητας, σύνταξη και συνυπογραφή με τον 
πρόεδρο της Κοινότητας των βεβαιωτικών καταλόγων επι¬ 
βολής, βεβαιώσεως και εισπράξεως των εν γένει κοινοτι¬ 
κών εσόδων και η διεξαγωγή της εν γένει λογιστικής υπη¬ 
ρεσίας της Κοινότητας. 

στ. Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

ζ. Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η. Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών της Κοι¬ 
νότητας, ύδρευσης, φωτισμού, άρδευσης καθώς και κάθε 
άλλης υπηρεσίας που θα δημιουργηθεί στο μέΜον. 

ι. Η τήρηση και φύλαξη των μητρώνων αρρένων, δημο¬ 
τολογίου και ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από τους Νόμους, διατάγματα κ.λ.π. 

Ακροτελεύτιο Άρθρο 
Κάλυψη Δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
ύψους 3.375.000 δρχ. περίπου για το τρέχον οικον. έτος 


1996 και 3.600.000 δρχ. περίπου για καθένα από τα επό¬ 
μενα έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας ύψους 3.375.000 με τα 
στοιχεία. 

Κ.Α. 032.3 Εισφορά υπέρ ΤΎΔΚΥ 

τακτικού προσωπικού: 375.000 

Κ.Α. 05/111.1 Αποδοχές τακτικών 

υπαλλήλων (συμπεριλαμβανομένου 

βασικός μισθός, δώρα εορτών και 

γενικά και ειδικά τακτικά επιδόματα) 3.000.000 

Σύνολο 3.375.000 

Σύμφωνα με τις βεβαιώσεις της Β' ΔΟΥ Βόλου, τα τα¬ 
κτικά έσοδα της Κοινότητας Καλαμακίου κατά τα δύο τε¬ 
λευταία οικον. έτη 1994 και 1995, ανήλθαν στο ποσό των 
10.890.032 δρχ. και 16.545.483 δρχ. αντίστοιχα, ήτοι ο 
μέσος όρος αυτών ανήλθε στο ποσό των 13.717.758 δρχ. 

Η ετήσια δαπάνη του βασικού μισθού με των λοιπών επι¬ 
δομάτων ανέρχεται στο ποσό των 13.500.000 δρχ. 

Συνεπώς ο μέσος όρος των τακτικών εσόδων της Κοινό¬ 
τητας Καλαμακίου των δύο τελευταίων χρόνων είναι δι¬ 
πλάσιος του διπλάσιου του πιο πάνω ποσού, όπως ορίζουν 
οι προαναφερόμενες διατάξεις της παρ. 3 του άρθρου 12 
του Ν. 1188/81. 

Άρθρο 5 

Ο Οργανισμός της Εσωτερικής Υπηρεσίας της Κοινότητας 
ισχύει μετά της δημοσιεύσεώς του στην Εφημερίδα της 
Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 26 Σεπτεμβρίου 1996 

Ο Αναπλ. Περιφ. Διευθυντή 
ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



